wickkiey/tamil-wikipedia-markdown huggingface dataset:
# இராமநாதபுரம் (திண்டுக்கல் மாவட்டம்)



**இராமநாதபுரம்** தமிழ்நாட்டின் திண்டுக்கல் மாவட்டம், வேடசந்தூர் வட்டத்தைச் சேர்ந்த கிராமமாகும். திண்டுக்கல் நகரில் இருந்து கிழக்குத் திசையில் சுமார் 10 கி.மீ தொலைவில் இராமநாதபுரம் அமைந்துள்ளது. கிழக்கில் குப்பமுத்துப்பட்டி. மேற்கில் களராம்பட்டி. தெற்கில் புகையிலைப்பட்டி. வடக்கில் தாதநாயக்கன்பட்டி ஆகிய ஊர்கள் இருக்கின்றன. வேளாண்மை, சலவை, கட்டுமானத் தொழில் ஆகியவை இந்த ஊர் மக்களி்ன் முக்கியத் தொழில்களாகும். இங்கு விளைவிக்கப்படும் மொச்சைக்குச் சந்தையில் நல்ல வரவேற்பு உண்டு.  

இங்குள்ள கோட்டை முனியாண்டி கோவில் முழுவதும் கரணைக் கற்களால் உருவாக்கப்பட்டது. சிதிலமடைந்த நிலையில் இங்கு ஒரு கோட்டை இருந்ததற்கான அடையாளங்கள் காணப்படுகின்றன. எழுத்துப் பாறை என்ற இடத்தில் பழங்காலக் கல்வெட்டு ஒன்று காணப்படுகிறது. இது கி.பி ஒன்பதாம் நூற்றாண்டைச் சேர்ந்தது. மாறஞ்சடையன் என்ற பாண்டிய மன்னனால் இந்தக் கல்வெட்டு படைக்கப்பட்டுள்ளது. இரண்டாம் வரகுணன் என்ற பெயரும் இம்மன்னருக்கு உண்டு. சோழ நாட்டிலிருந்து இடவை என்ற ஊரின் மீது இம்மன்னன் படையெடுத்துள்ளான். உடன் சென்ற பராந்தகப்பள்ளி என்ற ஊரின் வேளாண் பெயரால் இங்கு ஒரு குளம் வெட்டப்பட்டுள்ளது. அதில் கல்லால் கரையும் குமிழி இருந்திருக்கிறது. வட்டெழுத்தில் உள்ள கல்வெட்டுத் தகவல் எளிமைப்படுத்தப்பட்டுள்ளது. இதில் குறிப்பிடப்பட்டுள்ள செய்தி  
<blockquote><pre>ஸ்ரீகோமாறஞ் சடையனோடு சோழ நாட்டிடவை யாத்  
திரை செய்த பராந்தகப்பள்ளி வேளானா இன நக்  
கம்புள்ளன் றன்பேராற் புள்ளனேரி என்று  
குளமாக்கிக் கற்கோதிக் குமுழி செய்வித்துக் குறை  
ப்பணி நின்றது முற்றுப் பெறுத்தான் புள்ளந  
க்கன் னது செய்த தச்சன் வடுகன் கூற்றன் அ  
வன் மகன் குறைப்பணி முற்றுவிக்க புள்ளந  
க்கன் அவனுக்குக் காணிக்கையாக அட்டின பூமிப் பள்  
ளி நாட்டிரண்டு கூற்றிலும் ஊர்குளத்துக்கிழ்  
தலைநீர் பாடுகால் லொரோ வயல் பதக்  
குநெல்</pre></blockquote>  
என்று தமிழ்நாடு அரசு தொல்லியல் துறை அறிவித்துள்ளது
# பெண்மை



**பெண்மை** (*Femininity* அல்லது *feminity*,*womanliness* அல்லது *womanhood* ) பெண்களுக்கும் சிறுமியருக்கும் உள்ளதாக வரையறுக்கப்படும் பொதுவான பண்புகள், நடத்தைகள், செயல்பாடுகளின் தொகுப்பாகும். பெண்மை சமூகத்தினால் கட்டமைக்கப்பட்டாலும் சமூகத்தினால் வரையறுக்கப்பட்ட காரணிகளாலும் உயிரியற் காரணிகளாலும் அமைவதாகும். இதனால், இது உயிரியற் பெண் பாலின் வரையறையிலிருந்து வேறுபட்டது. ஆண்களும் பெண்களும் பெண்மைத் தன்மைக் கொண்டிருக்கலாம்.  

வழமையாக தாய்மை, மென்மை, பாசம், கூர் உணர்வு ஆகியன பெண்மையின் தன்மைகளாக கூறப்படுகின்றன . தமிழர் பண்பாட்டில் அச்சம், நாணம், மடம், பயிர்ப்பு என்பவை பெண்மையின் தன்மைகளாகக் குறிப்பிடப்படுகின்றன. இருப்பினும் பெண்மை இருப்பிடத்தையும் சூழமைவையும் பொறுத்து இவை வேறுபடுகின்றன; இவற்றில் பல்வேறு சமூக, பண்பாட்டுக் காரணிகளும் தாக்கத்தை ஏற்படுத்துகின்றன. சில பண்பாடுகளில் சில கோட்பாடுகளும் அஃறிணைப் பொருட்களும் பெண்மைத்தன்மை கொண்டவையாகக் கருதப்படுகின்றன. பெண்மைக்கு எதிரானத் தன்மையாக ஆண்மை அமைகிறது.
# வலைவாசல்:பெண்ணியம்/சாதனைப் பெண்கள்

## பயன்பாடு‎
சாதனைப் பெண்கள் துணைப் பக்கத்தின் வடிவமைப்பு -வலைவாசல்:பெண்ணியம்/சாதனைப் பெண்கள்/வடிவமைப்பு.  

## சாதனைப் பெண்கள்
1  

---
2  

---
3  

---
4  

---
5  

---
6  

## முன்மொழிதல்
இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.  

1. மேரி கியூரி
1. இந்திரா காந்தி
1. அன்னை சாரதா தேவி
1. இராணி மங்கம்மாள்
1. இலட்சுமி சாகல்
1. ராணி அப்பக்கா (Rani Abbakka Chowta) - மங்களூர் பகுதியில் வெளிநாட்டு காலனியாதிக்கத்துக்கு எதிராகப் போராடிய ராணி.
1. மகாசுவேதா தேவி
1. முத்துலட்சுமி ரெட்டி
1. கஸ்தூரிபாய் காந்தி
1. ருக்மிணி தேவி அருண்டேல்
1. ருக்மிணி லட்சுமிபதி
1. ஜான்சி ராணி
1. ஹேரியட் பீச்சர் ஸ்டோவ் (எழுத்தாளர்)
1. நடின் கோர்­டிமர் (Nadien Gordimer)
# அசைலேற்றம்

வேதியியலில் **அசைலேற்றம்** (*Acylation*) அல்லது பொதுவாக **ஆல்கனாயிலேற்றம்** (*alkanoylation*) எனப்படுவது ஒரு சேர்மத்துடன் அசைல் தொகுதியை சேர்க்கும் செயல்முறையைக் குறிப்பதாகும். அசைல் தொகுதியைக் கொடுக்கும் சேர்மம் "அசைலேற்றி" (*acylating agent*) எனப்படும்.  

ஏனெனில் அவை உலோக வினைவேக மாற்றிகளுடன் வினை புரிந்து வலுவான இலத்திரன் கவரிகளாக உருவாகின்றன. பொதுவாக அசைல் ஆலைடுகள் அசைலேற்றிகளாகப் பயன்படுத்தப்படுகின்றன. உதாரணமாக, பிரீடல் கிராப்ட்சு அசைலேற்றத்தில் அசிட்டைல் குளோரைடு (எத்தனாயில் குளோரைடு) CH<sub>3</sub>COCl அசைலேற்றியாகவும், அலுமினியம் குளோரைடு (AlCl<sub>3</sub>) வினைவேக மாற்றியாகவும் பயன்படுகின்றன. இவ்வினையில் எத்தனாயில் (அசிட்டைல்) தொகுதி பென்சீனுடன் சேர்கிறது.  

இவ்வினையின் வினைவழிமுறை மின்கவர் அரோமாட்டிக் பதிலீட்டுவினையாகும்  

அமீன்களை அமைடுகளாகவும், ஆல்ககால்களை எசுத்தர்களாகவும் அசைலேற்றம் செய்ய அசைல் ஆலைடுகள் மற்றும் கார்பாக்சிலிக் அமிலங்களின் அமில நீரிலிகள் கூட பொதுவாக அசைலேற்றிகளாகப் பயன்படுத்தப்படுவதுண்டு. அமீன்கள் மற்றும் ஆல்ககால்கள் போன்றவை மின்னணு மிகுபொருட்களாகும். எனவே இவ்வினையின் வினை வழிமுறை கருநாட்டப் பதிலீட்டு வினையாகும். சக்சினிக் அமிலமும் குறிப்பிட்ட சிலவகை அசைலேற்ற வினைகளுக்கு அதாவது சக்சினிக்கேற்றம் போன்ற வினைகளுக்கு அசைலேற்றியாகப் பயன்படுத்தப்படுகிறது. இவ்வினையின் போது ஒன்றுக்கு மேற்பட்ட சக்சினேட்டுகள் ஒரு தனி சேர்மத்துடன் சேர்கின்றன.  

## உயிரியலில் அசைலேற்றம்

அசைல் பிணைப்புக்கள் மூலம் செயல்பாட்டு குழுக்கள் புரதத்துடன் இணைக்கப்படும் புரதப் பெயர்ப்பிற்கு பின்னான புரத அசைலேற்றம் எனப்படுகிறது. அமினோ அமிலங்களுடன் கொழுப்பு அமிலங்கள் இணைகின்ற வினை அவற்றுள் முக்கியமான வினையாகும்.. புரத அசைலேற்றவினை ஒரு உயிரியற் குறியீட்டு வழிமுறையாகக் கருதப்படுகிறது .  

## இவற்றையும் காண்க
- அசிட்டைல்
- கீட்டீன்
# திருவாளப்புத்தூர் பசுபதிப் பிள்ளை

**திருவாளப்புத்தூர் பசுபதிப் பிள்ளை** (1879 – அக்டோபர் 8, 1958) தமிழகத்தைச் சேர்ந்த தவில் இசைக் கலைஞராவார்.  

## இளமைக் காலம்
மயிலாடுதுறை அருகிலுள்ள திருவாளப்புத்தூர் எனும் ஊரில் பிறந்தவர் பசுபதிப் பிள்ளை. இவரின் தாய் அம்மணி அம்மாள் ஒரு நாட்டியக் கலைஞர். முதலில் ஆச்சாள்புரம் தருமலிங்கம் பிள்ளை, பின்னர் அம்மாசத்திரம் கண்ணுசுவாமி பிள்ளை ஆகியோரிடம் மொத்தமாக 7 ஆண்டுகள் தவில் கற்றுக்கொண்டார் பசுபதி.  

## இசை வாழ்க்கை
தவில் கலைஞராக முன்னணி நாதசுரக் கலைஞர்கள் வழிவூர் வீராசுவாமி பிள்ளை, சிதம்பரம் வைத்தியநாத பிள்ளை, செம்பனார்கோயில் ராமசுவாமி பிள்ளை, எஸ். ஆர். கோவிந்தசுவாமி பிள்ளை சகோதரர்கள், நாகூர் சுப்பையா பிள்ளை, திருவாவடுதுறை ராஜரத்னம் பிள்ளை ஆகியோருக்கு வாசித்துள்ளார்.  

நாச்சியார்கோயில் என். பி. இராகவப்பிள்ளை, யாழ்ப்பாணம் சின்னத்தம்பிப் பிள்ளை, பொறையார் வேணுகோபால பிள்ளை, திருவிழந்தூர் ராமதாஸ் பிள்ளை, நாச்சியார்கோவில் ராமதாஸ் பிள்ளை, திருவிழந்தூர் வேணுகோபால பிள்ளை, பெரும்பள்ளம் வெங்கடேசப் பிள்ளை, திருவிடைமருதூர் வெங்கடேசப் பிள்ளை, திருமுல்லைவாயில் சண்முகவடிவேல், இலுப்பூர் நல்லகுமார், திருவாளப்புத்தூர் டி. ஏ. கலியமூர்த்தி ஆகியோர் பசுபதிப் பிள்ளையின் குறிப்பிடத்தக்க மாணவர்கள் ஆவர்.  

## மறைவு
சில காலம் உடல்நலக் குறைவினால் பாதிக்கப்பட்டிருந்த பசுபதி, 8 அக்டோபர் 1958 அன்று காலமானார்.  

- பக்கம் எண்கள்:290 - 292, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# திருமருகல் நடேச பிள்ளை

**திருமருகல் நடேச பிள்ளை** (1874 – 1903) தமிழகத்தைச் சேர்ந்த நாதசுவர இசைக் கலைஞராவார்.  

## பிறப்பும், இசைப் பயிற்சியும்
நாகப்பட்டினம் மாவட்டத்தில், திருமருகல் எனும் ஊரில் பிறந்தவர் நடேச பிள்ளை. பெற்றோர்: சிவஞானம் பிள்ளை – அவயாம்பாள். முதலில் மருதமுத்துப் பிள்ளை, பின்னர் குழிக்கரை அய்யாசுவாமிப் பிள்ளை ஆகியோரிடம் நாதசுவரம் கற்றுக்கொண்டார் நடேச பிள்ளை.  

## இசை வாழ்க்கை
புகழ்பெற்ற தவில் கலைஞர்களான அம்மாசத்திரம் கண்ணுசுவாமி பிள்ளை, அம்மாப்பேட்டை பக்கிரிப்பிள்ளை, நாச்சியார் கோவில் சக்திவேல் பிள்ளை, பந்தணைநல்லூர் மரகதம் பிள்ளை ஆகியோர் இவருடன் தவில் வாசித்துள்ளனர்.  

தனக்கு குழந்தை இல்லாததால், தமக்கை கோவிந்தம்மாளின் குழந்தையான ராஜரத்தினத்தை நடேச பிள்ளை தத்தெடுத்துக் கொண்டார். இக்குழந்தையே பின்னாளில் புகழ்பெற்று விளங்கிய டி. என். ராஜரத்தினம் பிள்ளை.  

## மறைவு
1903 ஆம் ஆண்டில் திருநெல்வேலி இசைக் கச்சேரி ஒன்றிற்கு புறப்படும்போது ஏற்பட்ட வயிற்றுப்போக்கு பிரச்சினையின் காரணமாக, தனது 28 ஆம் வயதில் காலமானார்.  

- பக்கம் எண்கள்:33 - 39, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# அம்மாசத்திரம் கண்ணுசுவாமி பிள்ளை

**அம்மாசத்திரம் கண்ணுசுவாமி பிள்ளை** (1876 – 1927) தமிழகத்தைச் சேர்ந்த தவில் இசைக் கலைஞராவார்.  

## பிறப்பும், இசைப் பயிற்சியும்
கண்ணுசுவாமி பிள்ளை தஞ்சாவூர் மாவட்டத்தில் கும்பகோணம் வட்டத்தில் இருக்கும் அம்மாசத்திரம் எனும் ஊரில், சுந்தரம் எனும் நாட்டியப் பெண்மணியின் மகனாகப் பிறந்தார். தான் வசித்த வீட்டின் எதிர்வீட்டிலிருந்த நட்டுவனாரிடம் தவிலும், பாட்டும் கற்றுக்கொண்டார் கண்ணுசுவாமி.  

## இசை வாழ்க்கை
புகழ்பெற்ற நாதசுவரக் கலைஞர்களான திருமருகல் நடேச பிள்ளை, செம்பனார்கோவில் ராமசுவாமி பிள்ளை, மன்னார்குடி சின்னப்பக்கிரிப் பிள்ளை, டி. என். ராஜரத்தினம் பிள்ளை ஆகியோருக்கு இவர் தவில் வாசித்துள்ளார்.  

திருவாளப்புத்தூர் பசுபதிப் பிள்ளை, திருமுல்லைவாயில் முத்துவீர்பிள்ளை ஆகியோர் இவரிடம் தவில் கற்ற மாணவர்கள். வழிவூர் வீராசுவாமி பிள்ளை, டி. என். ராஜரத்தினம் பிள்ளை ஆகியோர் இவரிடம் நாதசுவரம் கற்ற மாணவர்கள் ஆவர்.  

## இறப்பு
19 மார்ச் 1927 அன்று திருவிழந்தூரில் காலமானார்.  

- பக்கம் எண்கள்:286 - 290, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# யாழ்ப்பாணம் காமாட்சி சுந்தரத் தவில்காரர்

**யாழ்ப்பாணம் காமாட்சி சுந்தரத் தவில்காரர்** (1904 – 1951) யாழ்ப்பாணத்தைச் சேர்ந்த தவில் இசைக் கலைஞராவார்.  

## பிறப்பும், இசைப் பயிற்சியும்
காமாட்சி சுந்தரம், யாழ்ப்பாணம் நகரில் நாகலிங்கம் பிள்ளை எனும் தவிற்கலைஞருக்கு மகனாக 1904 ஆம் ஆண்டு பிறந்தார். தனது அண்ணன் சின்னத்துரையிடம் தவில் கற்றுக்கொண்டார்.  

## இசை வாழ்க்கை
புகழ்பெற்ற நாதசுவரக் கலைஞர்களான அண்ணாசாமிப் பிள்ளை, சாவகச்சேரி அப்புலிங்கம் – சண்முகம், நல்லூர் முருகய்யா பிள்ளை, திருச்சேறை முத்து கிருஷ்ண பிள்ளை, டி. என். ராஜரத்தினம் பிள்ளை, திருவீழிமிழலை சகோதரர்கள் ஆகியோருக்கு இவர் தவில் வாசித்துள்ளார்.  

இணுவில் சின்னத்தம்பிப் பிள்ளை, யாழ்ப்பாணம் வி. தெட்சணாமூர்த்தி ஆகியோர் காமாட்சி சுந்தரம் பிள்ளையின் மாணவர்கள் ஆவர்.  

## மறைவு
1951 ஆம் ஆண்டு தனது 47 ஆம் வயதில் காலமானார்.  

- பக்கம் எண்கள்:395 - 396, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# பட்டாம்பூச்சி கொத்து


**பட்டாம்பூச்சி கொத்து** (*Butterfly Cluster*), என்ற விண்பொருள் **மெசியே 6** (*Messier 6*, M6) என மெசியே பொருட்களின் பட்டியலிலும் புபொப 6405 எனப் புதிய பொதுப் பட்டியலிலும் வகைப்படுத்தப்பட்டுள்ள விண் பொருளாகும். இது விருச்சிக விண்மீன் குழாமில் உள்ள ஒரு திறந்த விண்மீன் கொத்தாகும். பார்ப்பதற்கு தெளிவற்ற பட்டாம்பூச்சியைப் போன்ற தோற்றம் தெரிவதால் இப்பொருள் பட்டாம்பூச்சி கொத்து எனப் பெயரிடப்பட்டுள்ளது.  

விண்ணில் பட்டாம்பூச்சி கொத்து இருப்பதை 1654 ஆம் ஆண்டு கியோவான்னி பட்டிஸ்டா ஓடியர்னா என்ற வானியலாளர் முதன் முதலில் கண்டறிந்தார். எனினும், முதலாம் தலைமுறை வானியலாளர் தாலமி இதனுடைய அண்டை கொத்தான தாலமி கொத்தை (மெ7) வெறும் கண்ணால் கண்டறிந்தபோது பார்த்திருக்கலாம் என்று ராபர்ட் போன்காமின் சூனியர் முன்மொழிந்துள்ளார். 1764 ஆம் ஆண்டில் சார்லஸ் மெசியே இவ்விண்மீன் கொத்தை எம்6 எனப் பட்டியலிட்டுள்ளார். இருபதாம் நூற்றாண்டு வரையிலும் இக்கொத்திலுள்ள விண்மீன்களின் எண்ணிக்கை, தூரம் மற்றும் பிற பண்புகள் அளவிடப்படாமல் இருந்தது.  

பட்டாம்பூச்சி கொத்திலுள்ள பெரும்பாலான பிரகாச விண்மீன்கள் வெப்பமானவையாகும். இவை அலைமாலை விண்மீன் வகையில் நீல பி வகை நட்சத்திரங்களாகும். ஆனாலும் மிகப்பிரகாசமான நட்சத்திரமாக ஒளிர்வது கே வகை செம்மஞ்சள் பேருரு விண்மீன் ஆகும். பிஎம் வகை நட்சத்திரங்கள் அண்டை நீல நட்சத்திரங்களிடம் துல்லியமாக முரண்படுகின்றன. இவற்றின் தோற்ற ஒளிப்பொலிவெண் +5.5 முதல் +7.0 வரை மாறுபடுவதால் பிஎம் வகை நட்சத்திரங்கள் பகுதி ஒழுங்கற்ற மாறும் நட்சத்திரங்களாக வகைப்படுத்தப் படுகின்றன.  

பட்டாம்பூச்சி கொத்துகளின் தொலைவு மதிப்பீடுகள் ஆண்டுக்காண்டு மாறுபட்ட தூரத்தை தருவனவாகவே உள்ளன. சராசரியாக 1600 ஒளி ஆண்டுகள் தூரத்தைக் கொண்டுள்ள இவற்றுள் சில 12 ஒளி ஆண்டுகள் வெளி பரிமாணத்தை கொடுக்கின்றன. இவற்றின் ஒட்டுமொத்த தோற்ற ஒளிப்பொலிவெண் 4.2 அளவில் காணப்படுவதாக நவீன அளவீடுகள் தெரிவிக்கின்றன.  

## இவற்றையும் காண்க
- மெசியே பொருள்
- மெசியே பொருட்கள் பட்டியல்
- திறந்த கொத்துகள் பட்டியல்
- புதிய பொதுப் பட்டியல்
# சாய்வு மாற்ற ஒளிப்படவியல்


**சாய்வு மாற்ற ஒளிப்படவியல்** (*Tilt–shift photography*) என்பது சிறிய, நடுத்தர ஒளிப்படக்கருவிகளின் நகர்வுகள் மூலம் நுண்ணிய காட்சிகளை போலித் தோற்றத்திற்கான, சிலவேளைகளில் குறிப்பிட்ட குவியத்திற்காக பயன்படுத்தப்படும் சாய்வு ஆகும். சிலவேளை எண்மிய பின் செயல் முறையில் பாரிய புல ஆழ போலித் தோற்றம் உருவாக்க பயன்படுத்தப்படுகின்றது. ஆயினும் இப் பெயரானது போலி தோற்ற விளைவை ஏற்படுத்தும்போது தேவைப்படும் சாய்வு மாற்ற வில்லையிலில் பெறப்பட்டிருக்கலாம்.
# மகாபிரஸ்தானிக பருவம்

தவிர இதர பாண்டவர் மற்றும் திரௌபதியின் இறப்புகளை விளக்கும் பகுதி]]  
**மகாபிரஸ்தானிக பருவம்** (Mahaprasthanika Parva), வியாச மகாபாரத்தின் 17வது பர்வம். இப்பர்வத்தில் தர்மன் தவிர இதர பாண்டவர் மற்றும் திரௌபதியின் இறப்புகளை விளக்கும் பகுதி.  

பரிட்சித்திற்கு அத்தினாபுர அரச மகுடம் சூட்டியபின், பாண்டவர் மற்றும் திரௌபதி துறவு பூண்டு காணகம் செல்கையில் ஒரு நாயும் அவர்களுடன் சென்றது. இமயமலை மற்றும் மேரு மலை கடந்து சென்று தேவ உலகம் செல்லும் வழியில் முதலில் திரௌபதி சேர்வடைந்து இறந்தாள். பின் சகாதேவன், நகுலன், அருச்சுனன் மற்றும் வீமன் ஆகியோர் ஒருவர் பின் ஒருவராக இறந்தனர்.  

தருமரை மட்டும் சுவர்க்கத்திற்கு அழைத்துச் செல்ல தேவேந்திரனே தேவ விமானத்துடன் வந்தார். தன் சகோதரர்களும், திரௌபதியும் இல்லாமல் நான் மட்டும் வர இயலாது என தருமர் பதில் உரைத்த போது, விமானத்தில் நாய் ஏற முற்பட்டது. அப்போது இந்த நாய்க்குச் சுவர்க்கத்தில் இடமில்லை என்று கூறித் தடுத்தான் இந்திரன்.  

என்னிடம் அடைக்கலம் அடைந்த நாயை விட்டு சுவர்க்கலோகம் வர மாட்டேன் என்றார் தருமர். அப்போது நாய் வடிவத்தில் இருந்த தர்மதேவதை, தருமருக்கு காட்சியளித்து மறைந்தது. தருமர் மட்டும் ரதத்தில் ஏறிச் சுவர்க்கலோகம் சென்றார்.
# குழிக்கரை காளிதாஸ் பிள்ளை

**குழிக்கரை காளிதாஸ் பிள்ளை** (1913 – 10 மார்ச்சு 1973) தமிழகத்தைச் சேர்ந்த நாதசுவர இசைக் கலைஞராவார்.  

## பிறப்பும், இசைப் பயிற்சியும்
காளிதாஸ் பிள்ளை திருவாரூருக்கு அருகிலுள்ள குழிக்கரை எனும் ஊரில் 1913 ஆம் ஆண்டு பிறந்தார். பெற்றோர்: பெருமாள் பிள்ளை – கமலாம்பாள். பாட்டனார் அய்யாசுவாமி பிள்ளையிடம் ஆரம்பித்து தொடர்ந்து தந்தையிடமும் நாதசுவர பயிற்சி பெற்றார். திருவாரூர் சுவாமிநாத நாதசுவரக்காரரிடம் இரண்டு ஆண்டுகள் மாணவராக இருந்தார் காளிதாஸ்.  

## இசை வாழ்க்கை
காளிதாஸ் பிள்ளை தனது பெரியப்பா சேது நாதசுவரக்காரரின் மகனாகிய பிச்சையப்பா பிள்ளையுடன் இணைந்து இசை நிகழ்ச்சிகளை வழங்கத் தொடங்கினார்.  

தவில் கலைஞர்கள் உமையாள்புரம் தங்கவேல் பிள்ளை, திருச்செங்காட்டாங்குடி ருத்ராபதி பிள்ளை, திருவாய்மூர் கிருஷ்ண பிள்ளை, நீடாமங்கலம் மீனாட்சிசுந்தரம் பிள்ளை, கும்பகோணம் தங்கவேல் பிள்ளை, திருபுவனம் சோமுப்பிள்ளை, நாச்சியார்கோயில் என். பி. இராகவப்பிள்ளை, திருவிழந்தூர் முத்தையா பிள்ளை, வலங்கைமான் சண்முகசுந்தரம் பிள்ளை, வடபாதிமங்கலம் தட்சிணாமூர்த்தி பிள்ளை, பெரும்பள்ளம் வெங்கடேச பிள்ளை, திருவாரூர் வீரப்பாபிள்ளை, திருக்கண்ணமங்கை பத்மநாபன், பெருங்சேரி ராமலிங்கம் ஆகியோர் இவருக்கு தவில் வாசித்துள்ளனர்.  

ஆம்பல் ராமச்சந்திரன், குழிக்கரை தட்சிணாமூர்த்தி, திருச்செந்தூர் ராஜாமணி, தூத்துக்குடி கைலாசக் கம்பர், குழிக்கரை கண்ணப்பன், ரத்தினவேல், திருக்கண்ணமங்கை துரை, செம்பியன்மாதேவி குஞ்சிதபாதம், காவாலாக்குடி தட்சிணாமூர்த்தி, நாகூர் பக்கிரிசுவாமி ஆகியோர் காளிதாசு பிள்ளையின் மாணவர்கள் ஆவர்.  

## பெற்ற பட்டங்களும், சிறப்புகளும்
- இன்னிசை வருணன்
- நாகசுவர பூபதி

## மறைவு
உடல்நலம் சரியில்லாததால் ஒரு காலகட்டத்தில் இவரால் நாதசுவரத்தை வாசிக்க இயலவில்லை. மனவேதனைக்குள்ளான காளிதாசு, 1973 மார்ச்சு 10 அன்று காலமானார்.  

## உசாத்துணைகள்
- பக்கம் எண்கள்:200 - 203, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# சிந்தனையாளன் (இதழ்)

**சிந்தனையாளன்** என்பது தமிழ்நாட்டின், சென்னையில் இருந்து வெளியாகும் ஒரு சிற்றிதழாகும். இது மார்க்சியப் பெரியாரியப் பொதுவுடமைக் கட்சியின் இதழாகும்.  

## குறிக்கோள்
இந்தியாவில் பொதுவுடைமை மலர மார்க்சிய-பெரியாரிய நெறியில் தேசிய இனவழிப்பட்ட சமஉரிமை உடைய சமதர்மக் குடியரசுகள் ஒருங்கிணைந்த உண்மையான கூட்டாட்சி அமைய ஆவன செய்தல்.  

## வரலாறு
சிந்தனையாளன் இதழை வே. ஆனைமுத்து அவர்கள் 1974 ஆகத்து 17 அன்று தமிழ்நாட்டின் திருச்சிராப்பள்ளியில் கிழமை ஏடாக துவக்கினார். இந்த இதழை அச்சிட்டு வெளியிடுவதற்காகவே *பாவேந்தர் அச்சகம்* என்ற அச்சகத்தையும் தொடங்கினார். சிந்தனையாளனை அச்சிட்டு வெளியிடும் பொறுப்பை அவரும் அவரின் பிள்ளைகளுமே மேற்கொண்டனர்.  

1982 இல் சிந்தனையாளன் இதழை சென்னையில் இருந்து வெளியிடுவது என்று முடிவு செய்யப்பட்டது. அதன்படி இதழை வெளியிடுவதற்காக *பெரியார் அச்சிடுவோர் வெளியிடுவோர் குழுமம்* தொடங்கப்பட்டது. பின்னர் 1983 செப்டம்பர் முதல் சிந்தனையாளன் இதழ் சென்னையில் இருந்து பெரியார் அச்சிடுவோர் வெளியிடுவோர் குழும வெளியீடாக வெளியானது. முதலில் கிழமை இதழாகவும், பின் திங்கள் இருமுறை இதழாகவும், அதன்பின் திங்கள் இதழாகவும் வெளியிடப்பட்டுவந்தது.  

பெரியார் அச்சிடுவோர் வெளியிடுவோர் குழுமத்துக்கு ஏற்பட்ட இழப்பின் காரணமாக சிந்தனையாளன் இதழை கட்சி ஏடாக வெளியிட முடிவு செய்யப்பட்டது. அதன்படி 1988 வரை பெரியார் சமஉரிமைக் கழக மாத ஏடாகவும், கட்சியின் பெயர் 1988 மார்ச் 13 முதல் மார்க்சியப் பெரியாரியப் பொதுவுடைமைக் கட்சி என மாற்றப்பட்டதால் 1988 ஏப்ரல் முதல்மா. பெ. பொ. கட்சி ஏடாக வெளிவந்தது.  

சென்னை, திருவல்லிக்கேணி, இலால்பேகம் தெரு எண் 5யிலிருந்து வெளியிடப்பட்டு, பின் இராயப்பேட்டை, பெருமாள் தெரு முகவரியில் இருந்தும், பின்னார் சேப்பாக்கம் முருகப்பா தெருவிலிருந்து வெளியிடப்பட்டது. 1974இல் உரிமம் பெற்ற முகவரி மாற்றப்படாமலே இருந்துவந்தது. 1018 இல் ஆனைமுத்து இதழின் வெளியீட்டு உரிமையை மா.பொ.பொ கட்சிக்கே ஒர் உறுதிமொழி ஆவணம் வாயிலாக எழுதி கொடுத்துவிட்டார். உரிமத்தை கட்சிப்பெயருக்கு மாற்ற விண்ணப்பிக்கப்பட்டது. ஆனால் மாபெபொ கட்சி பதிவு பெற்ற கட்சி அல்ல என்று என்று புதுதில்லியில் உள்ள செய்தி ஏடுகளுக்ககான பதிவாளர் உரிமையை மாற்றித் தர மறுக்கப்பட்டது. அதனால் இதழின் வெளியீட்டு உரிமை கட்சியின் பெயருக்கு மாற்ற இயலாமல் போனது. இந்நிலையில் 2020 ஏப்ரல் 6 அன்று வே. ஆனைமுத்து இறந்துவிட்டார்.  

ஆனைமுத்துவின் இறப்புக்குப் பிறகு இந்த இதழ் ஆனைமுத்துவின் மகன் ஆனை. பன்னீர்செல்வத்தின் ஆதரவோடு *இரா. பச்சமலை*யை ஆசிரியராக கொண்டு சிந்தனையாளன் என்ற பெயரிலும் , *வாலாசா வல்லவனை* ஆசிரியராக கொண்டு *புதிய சிந்தனையாளன்* என இருவேறு இதழ்களாக ஒரே மாதிராயான கொள்கை முழக்கங்களோடு வெளியாகி வருகின்றன.  

## காலக்கோடு
- தொடக்கம்-கிழமை ஏடு-17 செப்டம்பர் 1974
- மாதமிருமுறை ஏடு -1981-1982
- இடை நிறுத்தம்-1982 திசம்பர் முதல்
- சென்னையிலிருந்து கிழமை ஏடாக- 17 செப்டம்பர்1983 முதல்
- சென்னையிலிருந்து மாதம் இருமுறை ஏடாக- 15 பெப்ரவரி 1984
- சென்னையிலிருந்து செய்தி மடல்- 1986-1987
- சென்னையிலிருந்து மாத இதழாக 1988 முதல்
- 2020 ஏப்ரல் 6 அன்று வே. ஆனைமுத்து இறந்த காரணத்தால் இதழின் ஆசிரியர் பொறுப்பை *வாலாசா வல்லவன்* ஏற்றார்.
- சட்ட சிக்கலால் 2022 ஏப்ரல்-மே இதழிலிருந்து புதிய சிந்தனையாளன் என்று புதிய பெயரிலிருந்து இதழ் வெளிவரத் துவங்கியது.
- அதேசமயம் இரா. பச்சமலையை ஆசிரியராக கொண்டு சிந்தனையாளன் என்ற பெயரிலும் இதழ் வெளியாகிவருகிறது.
# திருப்புதல் (ஒளிப்படக்கருவி)



**திருப்புதல்** (*panning*) என்பது நிலை அசைவற்ற ஒளிப்படக்கருவி அல்லது நிகழ்படக் கருவி கொண்டு கிடையான சமதளத்தில் திருப்பும் ஒளிப்படவியல் நுட்பமாகும். ஒருவர் தன் தலையை இடம் வலமாக ஆட்டுதல் அல்லது ஓர் விமானம் இடம்/வலமாகத் திருப்புதல் போன்ற நகர்வின் விளைவை கருவியைத் திருப்புதல் மூலம் ஏற்படும். சுருக்கமாகச் சொல்வதாயின், நகரும் பொருள் அசையாது காட்சி தர பின்னணி அசையும் வண்ணம் காட்சி அமைப்பதாகும். இதில் நகரும் பொருள் "அசைவற்ற தன்மை" கொண்டு வெளிப்படுத்துவது முக்கியமாகும்.
# மலைக்கோட்டை பஞ்சாமிப் பிள்ளை

**மலைக்கோட்டை பஞ்சாமிப் பிள்ளை** (4 ஆகஸ்ட் 1905 – 23 மார்ச் 1935) தமிழகத்தைச் சேர்ந்த தவில் இசைக் கலைஞராவார். வாய்ப்பாட்டு, கஞ்சிரா வாசிப்பு, வாக்கேயக்காரர் என தனது திறமையினை வெளிப்படுத்தியவர்.  

## பிறப்பும், இசைப் பயிற்சியும்
பஞ்சாமிப் பிள்ளை, 4 ஆகஸ்ட் 1905 அன்று புதுக்கோட்டைக்கு அருகிலுள்ள இலுப்பூர் எனும் சிற்றூரில் பிறந்தார். இவரின் தாய், தைலம்மாள் எனும் வாய்ப்பாட்டு ஆசிரியர். பஞ்சாமி தனது தவில் பயிற்சியினை மலைக்கோட்டை வெங்கடேசத் தவில்காரர் என்பவரிடம் தொடங்கினார். தொடந்து லால்குடி அங்கப்பத் தவில்காரரிடம் 16 மாதங்களுக்கு மாணவராக இருந்தார்.  

## இசை வாழ்க்கை
### தவில் கலைஞராக
முன்னணி நாதசுவரக் கலைஞர்கள் பெரம்பலூர் அங்கப்பப் பிள்ளை, மதுரை பொன்னுசுவாமி பிள்ளை, டி. என். ராஜரத்தினம் பிள்ளை, திருச்சேறை முத்துக்கிருஷ்ண பிள்ளை, திருவீழிமிழலை சகோதர்கள், திருவிடைமருதூர் வீருசுவாமி பிள்ளை ஆகியோருக்கு தவில் வாசித்துள்ளார்.  

திருபுவனம் சோமுபிள்ளை, அத்திக்கடை கண்ணுப் பிள்ளை, சிங்காரம் பிள்ளை ஆகியோர் பஞ்சாமிப் பிள்ளையின் மாணவர்கள் ஆவர்.  

### பாடகராக
பஞ்சாமி தனது 22 ஆவது வயதில் தவில் வாசிப்பை நிறுத்திவிட்டு, வாய்ப்பாட்டு கச்சேரிகளை செய்யத் தொடங்கினார். சுமார் 2 ஆண்டு காலத்திற்கு இவர் தவிலை வாசிக்கவில்லை.  

### கஞ்சிராக் கலைஞராக
செம்மங்குடி சீனிவாச ஐயர், காஞ்சிபுரம் நாயினாப் பிள்ளை, செம்பை வைத்தியநாத பாகவதர், டைகர் வரதாச்சாரியார், பல்லடம் சஞ்சீவ ராவ் ஆகியோரின் கச்சேரிகளில் பஞ்சாமிப் பிள்ளை கஞ்சிரா வசித்துள்ளார்.  

### வாக்கேயக்காரராக
இசையோடு இவர் இயற்றிய பாடல்கள் 11 கிடைத்துள்ளன. மேலும், பல கீர்த்தனைகளுக்கு சிட்டை சுவரங்கள் அமைத்துள்ளார்.  

## மறைவு
சிவகிரி எனும் ஊரில் ஏழாந்திருநாள் வீதியுலா ஒன்றில் வாசித்துக் கொண்டிருந்தபோது இரத்த வாந்தியெடுத்து மயக்கமுற்றார். சிகிச்சை பலனளிக்காது 23 மார்ச் 1935 அன்று தனது 29 ஆம் வயதில் காலமானார்.  

- பக்கம் எண்கள்:329 – 335, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# பெல் ஹூக்சு



**பெல் ஹூக்சு** என்ற புனைப்பெயரில் பரவலாக அறியப்படும் **குளோரியா ஜீன் வாட்கின்சு** (*Gloria Jean Watkins*, 25, செப்டம்பர், 1952 - 15, திசம்பர், 2021), ஆபிரிக்க-அமெரிக்க பெண்ணிய எழுத்தாளரும் பேச்சாளரும் ஆவார். கென்டக்கியில் உழைப்பாளர் குடும்பத்தில் பிறந்து வளர்ந்த இவர் 1976இல் ஆசிரியப் பணியில் சேர்ந்தார். 1976இல் தென் கலிபோர்னியா பல்கலைக்கழகத்தில் கற்பிக்கத் தொடங்கினார். 1995 முதல் நியூயார்க் நகரக் கல்லூரியில் சிறப்பான ஆங்கிலப் பேராசிரியராக பணியாற்றுகிறார். முப்பதுக்கும் மேற்பட்ட நூல்களை எழுதியுள்ளார். தமது ஆக்கங்களில் வாட்கின்சு சமூகத்தை விமரிசித்து வருகிறார். அமெரிக்காவை ஓர் வெள்ளையராதிக்க, குடும்பத்தலைவராதிக்க, முதலாளித்துவ நாடாக விவரிக்கிறார்.
# நவம்பர் 2014


**நவம்பர் 2014** (*November 2014*), 2014 ஆம் ஆண்டின் பதினோராம் மாதமாகும். இம்மாதம் ஒரு சனிக்கிழமையில் துவங்கி 30 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி கார்த்திகை மாதம் நவம்பர் 17 திங்கட்கிழமை தொடங்கி, டிசம்பர் 15 திங்கட்கிழமை முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் மொகரம் மாதம் அக்டோபர் 26 துவங்கி நவம்பர் 23 இல் முடிவடைந்தது.  

## சிறப்பு நாட்கள்
- நவம்பர் 6 - திருமூல நாயனார் குருபூசை
- நவம்பர் 7 - நெடுமாற நாயனார் குருபூசை
- நவம்பர் 8 - இடங்கழி நாயனார் குருபூசை
- நவம்பர் 14 - குழந்தைகள் நாள் (இந்தியா)
- நவம்பர் 24 - மூர்க்க நாயனார் குருபூசை
- நவம்பர் 25 - சிறப்புலி நாயனார் குருபூசை

## நிகழ்வுகள்

## இறப்புகள்
- நவம்பர் 8 - வி. சிவசாமி, ஈழத்துத் தமிழறிஞர், பேராசிரியர் (பி. 1933)
- நவம்பர் 10 - எம். எஸ். எஸ். பாண்டியன், சமூக ஆய்வாளர், பேராசிரியர்
- நவம்பர் 18 - சி. ருத்ரைய்யா, தமிழ்த் திரைப்பட இயக்குநர் (பி. 1947)
- நவம்பர் 23 - செல்வா கனகநாயகம், பேராசிரியர், எழுத்தாளர்
- நவம்பர் 24 - முரளி தியோரா, இந்திய அரசியல்வாதி (பி. 1937)
- நவம்பர் 26 - எஸ். பொன்னுத்துரை, ஈழத்து எழுத்தாளர் (பி. 1932)
- நவம்பர் 27 - பிலிப் ஹியூஸ், ஆத்திரேலியத் துடுப்பாட்ட வீரர் (பி. 1988)

---
# அகோலா மக்களவைத் தொகுதி

**அகோலா மக்களவைத் தொகுதி**, இந்திய மக்களவைத் தொகுதியாகும். இது மகாராஷ்டிராவில் உள்ள 48 மக்களவைத் தொகுதிகளில் ஒன்று.  
- அகோட் (28)
- பாளாபூர் (29)
- அகோலா மேற்கு (30)
- அகோலா கிழக்கு (31)
- முர்திசாபூர் (தலித்) (32)
- ரிசோடு (33)

## நாடாளுமன்ற உறுப்பினர்கள்
- பதினாறாவது மக்களவை: 2014 : சஞ்சய் ஷாம்ராவ் (பாரதிய ஜனதா கட்சி)
# வைனைல் பலபடிகள்


**வைனைல் பலபடிகள்** (*Vinyl polymers*, **வைனைல் பாலிமர்கள்**) என்பவை பல வினைல் ஒருமம்கள் இணைந்து உருவாகும் பலபடி சேர்மமாகும். விரிவுபட்ட ஆல்க்கேன் சங்கிலியே இவற்றுக்கு பிரதானமாகும். இவ்வினையில் ஒரு (C=C) ஆல்க்கீன் தொகுதி (..-C-C-C-C-..) தொகுதியாக பலபடியாகிறது. பொதுப் பயன்பாட்டில் வைனைல் என்ற சொல்லாட்சி பாலி வினைல் குளோரைடைக் குறிப்பதாகும். வைனைல் பலபடிகள் பொதுவாக காணப்படும் நெகிழி வகையாகும்:  

- எளிய ஆல்க்கீன் பலபடிகள்: எத்திலீன் பாலிஎத்திலீனாதல், புரோப்பிலீன் பாலிபுரொப்பலீனாதல் மற்றும் பியூட்டா டையீன், பாலிபியூட்டாடையீனாதல் போன்ற வினைகள் இதற்கு எடுத்துக்காட்டுகளாகும்.

- வைனைல் பென்சீன் அல்லது "ஸ்டைரீன்" இணைந்து பாலிஸ்டைரீன் உருவாதல்.

- வைனைல் குளோரைடு ஒருமம் (CH<sub>2</sub>=CHCl) பல்லுறுப்பாக்கல் வினை மூலமாக பாலிவைனைல் குளோரைடு ஆக மாறுதல்.

- வைனைல் அசிட்டேட் ஒருமம் பல்லுறுப்பாக்கல் வினை மூலமாக பாலி வைனைல் அசிட்டேட் ஆக மாறுதல். இது ஒரு பசையாக உபயோகமாகிறது.

- பாலிவைனைல் அசிட்டேட்டை நீராற்பகுத்து பாலிவினில் ஆல்ககால் தயாரித்தலும் இவ்வகை வினையேயாகும். (இது வைனைல் ஆல்ககால் அல்லது எத்தனால் ஒருமத்தின் பல்லுறுப்பாக்கல் வினை இல்லை, இது அசிட்டால்டிகைடின் விரும்பத்தகாத கீட்டோ ஈனால் இயங்கு சம்நிலை மாற்றியன் ஆகும்)

- அக்ரைலோநைட்ரைலில் இருந்து பாலி அக்ரைலோநைட்ரைல் தயாரித்தல்

:  

1,2 இல் பிரதியிடப்பட்ட மற்ற வினைல் ஒருமம்கள் பலபடியாக்க வடிவங்களைக் கொண்டிருந்தாலும் இடத்தடங்கல் காரணமாக அவற்றால் பொதுவாக பலபடியாக இயல்வதில்லை. ஆனால் விதிவிலக்காக ஒருமம் பியூமரோ நைட்ரைல் மட்டும் வழக்கத்திற்கு மாறான வினைவழி முறையில் பலபடியாக மாறுவது கண்டறியப்பட்டுள்ளது.  

:  

வினைவேக மாற்றிகளின் வலிமையால் வினைல் பலபடிகள் உற்பத்தி செய்யப்படுகின்றன. தைட்டானியம் மையப்படுத்திய சீக்லர்-நட்டா வினையூக்கி முக்கிய நவீனகால வணிக ஊக்கியாக இருக்கிறது.  

ஒரு வெற்றிட அறையில் 173 பாகை செல்சியசு வெப்பநிலையில் டாண்ட்டலம் தளப்பொருளின் மீது மிக மெல்லிய படலமாக ஒருமம் எடுத்துக் கொள்ளப்பட்டு பின்னர் ஒளியால் பலபடியாக்கப்படுகிறது. கதிர்வீச்சின் குறைவான ஊடுறுவல் காரணமாக பலபடியாக்கல் வீதம் 10000 அளவுள்ள மிக மெல்லிய நுண்ணளவு தடிமன் கொண்ட பலபடி படலங்கள் பெறப்படுகின்றன. இங்கு பலபடியாக்கல் வினை நிகழ்வதற்குரிய காரணம் யாதெனில் படலத்தில் உள்ள ஒரும மூலக்கூறுகள் முற்றிலும் ஒழுங்கற்று இருக்கின்றன. அதனால் படிகமுகமல்லாத இரண்டு ஒருமம்கள் வினைபுரிவதற்கான வாய்ப்பு எப்போதும் இருக்கிறது.
# சஞ்சய் ஷாம்ராவ்

**சஞ்சய் ஷாம்ராவ்** தோத்ரே, மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1959-ஆம் ஆண்டின் பிப்ரவரி இருபத்தாறாம் நாளில் அகோலா என்னும் ஊரில் பிறந்தார். 2014-ஆம் ஆண்டில் நடைபெற்ற பாராளுமன்றத் தேர்தலின்போது அகோலா மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் தற்போது இநதியக் கல்வி அமைச்சகத்தின் இணை அமைச்சராக உள்ளார்.  

## பதவிகள்
- 1999- 2004: மகாராட்டிர சட்டமன்ற உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினாறாவது மக்களவையில் உறுப்பினர்
# கெர்டா லெர்னர்



**கெர்டா லெர்னர்** (*Gerda Lerner*, ஏப்ரல் 30, 1920 &ndash; சனவரி 2, 2013) ஆஸ்திரிய யூத அமெரிக்க வரலாற்றாளரும் எழுத்தாளரும் ஆசிரியருமாவார். விஸ்கொன்சின் பல்கலைக்கழகத்தில் வரலாற்றுத் துறையில் மாண்புடை ஓய்வுபெற்ற பேராசிரியையாகவும் டியூக் பல்கலைக்கழகத்தில் வருகை கல்வியாளராகவும் விளங்குகிறார்.  

லெர்னர் *பெண்களின் வரலாறு* என்ற துறையை நிறுவியவர்களில் ஒருவராவார். *அமெரிக்க வரலாற்றாளர்களின் அமைப்பின்* முன்னாள் தலைவராகவும் இருந்துள்ளார். பெண்கள் வரலாறு பாடத்திட்டத்தினை வடிவமைக்க முக்கியப் பங்காற்றினார். முதல் பெண்கள் வரலாற்று வகுப்பினை 1963இல் சமூக ஆய்விற்கான புதுப்பள்ளியில் நடத்தினார். இத்தகைய பாடதிட்டங்களை இலாங் தீவு பல்கலைக்கழகத்திலும் (1965–1967), சாரா லாரன்சு கல்லூரியிலும் (1968 - 1979) கொலம்பியா பல்கலைக்கழகத்திலும் நிறுவினார். சாரா லாரன்சு கல்லூரியில் நாட்டில் முதல்முறையாக பெண்கள் வரலாற்றில் பட்டப்படிப்பு திட்டத்தை நிறுவினார். 1980 முதல் விஸ்கொன்சின் பல்கலைக்கழகத்தின் மேடிசன் வளாகத்தில் இராபின்சன் எட்வர்ட்சு பேராசிரியையாக உள்ளார்.  

தவிரவும் தனது கணவர் கார்ல் லெர்னரின் *பிளாக் லைக் மி* என்ற திரைப்படத்திற்கு திரைக்கதை எழுதியுள்ளார்.  

## மேற்சான்றுகள்
# அமராவதி மக்களவைத் தொகுதி

**அமராவதி மக்களவைத் தொகுதி**, இந்திய மக்களவைத் தொகுதியாகும். இது மகாராஷ்டிராவில் உள்ள 48 மக்களவைத் தொகுதிகளில் ஒன்று.  
- பட்னேரா சட்டமன்றத் தொகுதி (37)
- அமராவதி சட்டமன்றத் தொகுதி (38)
- திவசா சட்டமன்றத் தொகுதி (39)
- தர்யாபூர் சட்டமன்றத் தொகுதி (தலித்) (40)
- மேள்காட் சட்டமன்றத் தொகுதி (பழங்குடியினர்) (41)
- அசல்பூர் சட்டமன்றத் தொகுதி (42)
மேலுள்ள தொகுதிகள் அமராவதி மாவட்டத்தில் உள்ளன.
# ஏ. ஆனந்தராவ்

**ஆனந்தராவ் விடோபா அட்சூல்**, மகாராட்டிர அரசியல்வாதி. இவர் சிவ சேனா கட்சியின் உறுப்பினர். இவர் 1947-ஆம் ஆண்டின் ஜூன் முதலாம் நாளில் பிறந்தார். இவர் அமராவதி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.  

## பதவிகளும் பொறுப்புகளும்
இவர் கீழ்க்காணும் பொறுப்புகளையும் பதவிகளையும் ஏற்றுள்ளார்.  
- 1996: பதினொன்றாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினாறாவது மக்களவையில் உறுப்பினர்
# அசோ இணைப்பு

கரிமவேதியியலில் **அசோ இணைப்பு** (*azo coupling*) என்பது ஒரு டையாசோனியம் கலவை மற்றும் ஒரு அசோ கூட்டுப்பொருளைத் தரக்கூடிய அரோமாட்டிக் கூட்டுப்பொருள் இடையே நிகழும் வினையைக் குறிப்பதாகும். இந்த இலத்திரன்கவர் அரோமாட்டிக் பதிலீட்டு வினையில், டையாசோனியம் நேர்மின் அயனி இலத்திரன்கவரியாகவும் செயல் திறனூட்டிய அரீன் மின்னணு மிகு பொருளாகவும் செயல்படுகின்றன. கீழுள்ள உதாரணங்கள் உட்பட பெரும்பாலான டையாசோனியம் சேர்மங்கள் அரோமாட்டிக் பண்புகளைக் கொண்டவை.  

## டையாசோ ஆக்கம்
அனிலினுடன் நைட்ரசு அமிலத்தை வினையூட்டுகையில் ஒரு டையாசோனியம் உப்பு உருவாகிறது. இவ்வினை "டையாசோ ஆக்கம்" எனப்படுகிறது. டையாசோனியம் உப்புக்கள் முக்கியமான தொகுப்புமுறை இடைநிலைகளாகும். இவை இணைப்பு வினைகளில் பங்கேற்று அசோ சாயங்களைத் தருகின்றன. பதிலீட்டு வினைகளில் பங்கேற்று அரோமாட்டிக் வளையங்களில் உள்ள வேதி வினைக்குழுவை செயல்பட வைக்கின்றன.  

## வினையின் பயன்கள்

அசோ இணைப்பு விளைபொருட்கள் அவற்றின் அதிகரித்துள்ள இணைப்பு காரணமாக வினைபடு பொருட்களைக் காட்டிலும் அதிகமாக ஒளியின் நீண்ட அலைநீள நிறங்களை உறிஞ்சிவிடும் (குறிப்பாக அவை உறிஞ்சுவது கட்புலனாகும் பகுதியிலுள்ள நிறங்களை ). ஆதலால் நீட்டிக்கப்பட்ட இணைப்பு அமைப்புகள் காரணமாக அரோமாட்டிக் அசோ கூட்டுப்பொருட்கள் பிரகாசமான நிறங்களை உறிஞ்ச முனைகின்றன. பல அசோ சேர்மங்கள் சாயங்களாகப் பயனாகின்றன. ( பார்க்க அசோ சாயங்கள் ) மெத்தயிற் சிவப்பு மற்றும் செந்நிறமி 170 ஆகியன முக்கியமான அசோ சாயங்களில் சிலவாகும்.  

புரந்தசில் எனப்படும் பாக்டீரியா எதிர்ப்பு மருந்து மற்றும் சல்ஃபா மருந்துகள் தயாரிக்கவும் அசோ இணைப்பு பயன்படுகிறது.  

## இணைப்பு வினை எடுத்துக்காட்டுகள்

பீனால் டையாசோனியம் குளோரைடுடன் வினைபுரிந்து செம்மஞ்சள் நிற அசோ கூட்டுப்பொருளைத் தருகின்ற பல செயல்முறைகள் விவரிக்கப்பட்டுள்ளன. இவ்வினை கார வினையூக்கியினால் நடைபெறுகிறது.  

:  

அணிலின் டையாசோனியம் உப்புடன் வினைபுரிந்து தொடர்புடைய அனிலின்மஞ்சள் எனப்படும் சாயத்தைத் தருகிறது .  

:  

நாப்தலீன்கள் பிரபலமான ஏற்பிகளாகும். அனிலின் நாப்தாலுடன் வினைபுரிந்து ஒருவகை பழுப்பு நிறமியைத் தொகுப்பு முறையில் தயாரிக்க உதவுகிறது.  

:  
| அசோ இணைப்பைக் காட்டும் ஓர் அசைபடம் | } |
| --- | --- |

இதேபோலவே β-நாப்தால் பினைல்டையாசோனிய மின்கவரியுடன் இணைந்து செஞ்சிவப்பு சாயத்தைக் கொடுக்கிறது.
# குடலழற்சி


**குடலழற்சி** (Enteritis) என்பது சிறுகுடலில் ஏற்படும் அழற்சியைக் குறிக்கிறது. நோய் விளைவிக்கின்ற நுண்ணுயிரிகளைக் கொண்ட உணவுகளை உண்பதால் பெரும்பாலும் குடலழற்சி உண்டா கிறது. வயிற்று வலி, தசைப்பிடிப்பு, வயிற்றுப்போக்கு, நீர்ப்போக்கு, காய்ச்சல் முதலியவை குடலழற்சியின் அறிகுறிகளாகும். மனித இரையகக் குடற்பாதையுடன் தொடர்புடைய பிற உறுப்புகளில் ஏற்படும் அழற்சி வகைகள் கீழேக் கொடுக்கப்பட்டுள்ளன:  

- இரைப்பை அழற்சி
: இரைப்பை  
- இரையகக்குடலிய அழற்சி
:வயிறு, சிறுகுடல்  
- பெருங்குடல் அழற்சி
:பெருங்குடல்  
- குடல் பெருங்குடல் அழற்சி (enterocolitis)
:பெருங்குடல், சிறுகுடல்  

## இவற்றையும் காண்க
- இரையகக்குடலிய அழற்சி
# அகமதுநகர் மக்களவைத் தொகுதி

**அகமதுநகர் மக்களவைத் தொகுதி**, இந்திய மக்களவைத் தொகுதியாகும். இது மகாராஷ்டிராவில் உள்ள 48 மக்களவைத் தொகுதிகளில் ஒன்று.  
- அகமதுநகர் சட்டமன்றத் தொகுதி (225)
- சேவ்காவ் சட்டமன்றத் தொகுதி (222)
- ராகுரி சட்டமன்றத் தொகுதி (223)
- பார்னேர் சட்டமன்றத் தொகுதி (224)
- ஸ்ரீகோந்தா சட்டமன்றத் தொகுதி (226)
- கர்ஜத் ஜாம்கேட் சட்டமன்றத் தொகுதி (227)
இவை அகமதுநகர் மாவட்டத்தில் உள்ளன.
# திலிப் குமார் காந்தி

**திலிப் குமார் காந்தி**, மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, அகமதுநகர் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் 1951-ஆம் ஆண்டின் மே ஒன்பதாம் நாளில் பிறந்தார்.  

## பதவிகளும் பொறுப்புகளும்
இவர் கீழ்க்காணும் பதவிகளையும் பொறுப்புகளையும் ஏற்றுள்ளார்.  
- 1985-99: துணைத் தலைவர், அகமதுநகர் நகராட்சி
- 1999: பதின்மூன்றாவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினாறாவது மக்களவையில் உறுப்பினர்
# விழி வெண்படல அழற்சி



**விழி வெண்படல அழற்சி** (Conjunctivitis) என்பது விழிச் சவ்வில் (கண்ணின் வெளிப்புறச் சவ்வு, கண்ணிமைகளின் உட்புறச் சவ்வு) ஏற்படும் அழற்சியாகும் என்றும், இந்தியாவில் **சென்னைக் கண் நோய்** (Madras eye) என்றும் அழைக்கப்படுகிறது. பொதுவாக, விழி வெண்படல அழற்சி நோய்த்தொற்று (வழக்கமாக தீ நுண்மம், சிலவேளைகளில் பாக்டீரியா) அல்லது ஒவ்வாமை ஆகியவற்றால் ஏற்படுகின்றது.  

## வகைப்பாடு
உருவாக்கும் காரணிகள், அழற்சியடைந்த பரப்பின் அளவு ஆகியவற்றின் அடிப்படையில் விழி வெண்படல அழற்சி வகைப்படுத்தப்படுகிறது.  

### உருவாக்கும் காரணிகள்
- ஒவ்வாமை விழி வெண்படல அழற்சி, ஒவ்வாமையூக்கிகளான மகரந்தம், வாசனைத் திரவியங்கள், ஒப்பனைப் பொருட்கள், புகை, அகத்தூசிக் கிருமிகள் (dust mites), பெரூ நாட்டு வாசனைப் பிசின்,, கண்சொட்டு மருந்துகள் ஆகியவற்றால் ஏற்படலாம். தோல்திட்டுச் சோதனையின் (skin patch test) மூலம் ஒவ்வாமை விழி வெண்படல அழற்சிக்குக் காரணமான ஒவ்வாமையூக்கி கண்டறியப்படுகிறது.
- தீநுண்ம விழி வெண்படல அழற்சி
- பாக்டீரிய விழி வெண்படல அழற்சி
- புனிற்றுக்கண் சவ்வழற்சி (Neonatal conjunctivitis)
- வேதியிய விழி வெண்படல அழற்சி
- தன்னுடல் தாக்குமை
# புபொப 7752 மற்றும் புபொப 7753



**புபொப 7752 மற்றும் புபொப 7753** (*NGC 7752 and NGC 7753*) என்பவை வானில் தோராயமாக 272 மில்லியன் ஒளியாண்டுகள் தொலைவில் உள்ள பெகாசசு விண்மீன் குழுவின் ஒரு தொகுப்பாகும்.  

புபொப 7753 என்பது தொடக்கநிலை விண்வெளி மண்டலமாகும். இது சிறிய உட்கருவுடன் கூடிய தண்டு கருச்சுருள் அண்டம் எனப்படுகிறது. புபொப 7752 என்பது புபொப 7753 இன் துணைக்கோள் விண்மீன் மண்டலமாகும். இது தண்டு கருச்சுருள் ஒடுக்க உருவ அண்டம் எனப்படுகிறது .இதனுடைய தோற்றம் புபொப 7753 இன் சுருள் கை ஒன்றுடன் வெளிப்படையாக இணைக்கப்பட்டுள்ளது. மேலும் இது சுழல் விண்மீன் மண்டலம் எம்51ஏ வைப் போலவும் இதனுடைய துணைக்கோள் புபொப 5195 எம்51பி யைப் போலவும் ஒத்திருக்கின்றன. 2006 ஆம் ஆண்டு சனவரி 2 ஆம் நாளில் ஒரு மீயொளிர் விண்மீன் வெடிப்பு (சுப்பர்னோவா மீஒ 2006ஏ) புபொப 7753 இல் பார்க்கப்பட்டது. இது ஒன்றே இதுவரையில் புபொப 7752 மற்றும் 7753 விண்மீன் மண்டலத்தில் பார்க்கப்பட்ட மீயொளிர் விண்மீன் வெடிப்பு ஆகும்.
# பித்தன் (இதழ்)


**பித்தன்** தமிழில் வெளிவந்த கட்சி சார்பற்ற மாத இதழ். இளைஞர்களால் நடத்தப்பட்ட வனமலர்ச் சங்கத்தால், சங்கம் ஆரம்பித்து நான்காண்டுகளுக்குப் பின்னர் 1928 ஆம் ஆண்டு டிசம்பர் மாதம் (கார்த்திகை மாதம்) ஆரம்பிக்கப்பட்ட இதழ்.  

பித்தன் இதழில் கா.மு.இராமசாமி ஆசிரியராகப் பணிபுரிந்தார். ம.ப.பெரியசாமி வனமலர்ச் சங்கத்திற்காக இதழை வெளியிட்டார். ஆரம்பகாலத்தில் இராயப்பேட்டை சாது அச்சுக் கூடத்தில் இதழ் அச்சிடப்பட்டது. இவ்விதழுக்காக எழுதியோர்: ச.து.சுப்பிரமணிய யோகி, பெரியசாமித்தூரன், சு.கோதண்டராமன், சா.குருசாமி, வ.அழகப்பன், ஓ.வி.அளகேசன் முதலானோர்.  

இதன் கணக்கு ஆய்வராக சி.சுப்பிரமணியம் விளங்கினார். இவர் பிற்காலத்தில் சென்னை மாகாண நிதி அமைச்சராகவும் இந்திய நிதி அமைச்சராகவும் பணியாற்றியவர்.  

குழந்தைத் திருமணக் கொடுமைகள், குழந்தை விதவைகள், மதுவிலக்கு, மதுவின் கொடுமைகள், கல்வியின் தேவை, அந்நியத் துணிக்கு எதிர்ப்பு, திருமணத்தில் சிக்கனம் என்று பல முற்போக்குச் சமுதாயச் சிந்தனைகளையும் அந்நியர் ஆட்சிக்கு எதிரான கருத்துக்களையும் கொண்ட இதழாக வெளிவந்தது.
# காலக்கடப்பு ஒளிப்படவியல்


**காலக்கடப்பு ஒளிப்படவியல்** (*time-lapse photography*) என்பது தொடர்ச்சியாக படச் சட்டங்கள் பதியப்படும் நுட்பமாகும். இது பொதுவாக காணொளியில் உள்ள படச் சட்டங்கள் பதியப்படுவது போல் அல்லாது குறைவான அளவில் பதியப்படும். சாதாரண வேகத்தில் இயக்கும்போது, நேரம் விரைவாகச் செல்வதாய் இதில் வெளிப்படும். உதாரணமாக, காட்சியின் ஓர் படிமம் ஒவ்வொரு வினாடிக்கு ஒன்று என பதியப்பட்டு, வினாடிக்கு 30 சட்டங்கள் என்ற அளவில் இயக்கப்படலாம். இதன் விளைவாக 30 × (வினாடிக்கு 24 சினிமா / 25 பிஏல் / 30 என்டிஎஸ்சி சட்டங்கள்) கால அளவில் அதிகரித்து வெளிப்படும். காலக்கடப்பு ஒளிப்படவியலானது மீவிரைவு ஒளிப்படவியல் அல்லது மென் நகர்வுக்கு மாறானதொன்றாகக் கருதப்படுகின்றது.  

இதன் செயல்முறை மூலம் காட்சி மனிதக் கண்களுக்கு நுண்ணியமாகப் புலப்படும். எ.கா: வானிலுள்ள சூரியன் அல்லது விண்மீன்கள் நகர்வு அல்லது பூ மலர்தல் போன்ற நிகழ்வானது மிகவும் தெளிவாக/விளக்கமாகத் தெரியும். இவ்வாறான சம்பவங்கள் சாதாரண வேகத்தில் வெளிப்படையாக அல்லது நுணுக்கமாக இருக்காது.
# பல வெளிப்பாடு (ஒளிப்படவியல்)


**பல வெளிப்பாடு** (*multiple exposure*) என்பது ஒளிப்படவியலிலும் ஒளிப்பதிவிலும் தனியொரு படிமத்தை உருவாக்க இரண்டு அல்லது அதற்கு மேற்பட்ட வெளிப்பாட்டின் மேற்சுமத்தீடு ஆகும். அதேவேளை, **இரட்டை வெளிப்பாடு** என்பது இரு படிமங்கள் கொண்டு பெறப்படுவதாகும். வெளிப்பாட்டுப் பெறுமானங்கள் ஒன்றுக்கு ஒன்று வேறுபடலாம் அல்லது ஒன்றாக இருக்கலாம். பல வெளிப்பாடு நுட்பமானது நுண்கலை ஒளிப்படவியலிலும் வணிக ஒளிப்படவியலிலும் பயன்படுத்தப்படுகின்றது.
# ரோகின்டன் பாலி நரிமன்


**ரோகின்டன் பாலி நரிமன்** (பிறப்பு: 13 ஆகத்து, 1956) இந்திய உச்ச நீதிமன்றத்தின் முன்னாள் நீதிபதி ஆவார். இவர் பாலி சாம் நரிமன் என்னும் புகழ் பெற்ற சட்ட அறிஞரின் மகன் ஆவார். உச்ச நீதிமன்ற தலைமை நீதிபதி மணிப்பள்ளி நாராயண ராவ் வெங்கடாச்சலய்யா என்பவர் ரோகின்டன் பாலி நாரிமனை உச்ச நீதிமன்றத்தின் மூத்த வழக்கறிஞராக அமர்த்தினார். முப்பது ஆண்டுகள் சட்டத் துறையில் அறிவும் அனுபவமும் கொண்டவர்.  

## கல்வியும் தொழிலும்
ரோகின்டன் பள்ளிப் படிப்பை மும்பையில் முடித்தார். வணிகவியல் பட்டப் படிப்பையும் சட்டக் கல்வியையும் தில்லிப் பல்கலைக் கழகக் கல்லூரிகளிலும் பயின்றார். 1980-81 இல் ஆர்வர்டு சட்டப் பள்ளியில் படித்து எல்.எல்.எம். பட்டமும் பெற்றார்.  
மும்பை உயர் நீதி மன்றத்தில் 3 ஆண்டுகள் வழக்குரைஞராகப் பணி புரிந்தார்.  
உச்சநீதி மன்ற நீதிபதி வெங்கடாசலையா ரோகின்டனின் திறமையைக் கருத்தில் கொண்டு சீனியர் கவுன்சலாக இவரை அமர்த்தினார். அப்போது இருந்த வயது வரம்பு விதியை மாற்றி இவர் அப்பதவிக்கு அமர்த்தப்பட்டார் என்பது குறிப்பிடத்தக்கது  
2011-13 ஆண்டுகளில் இந்தியாவின் சொலிசிடர் செனரல் பதவியை வகித்தார். 2014 சூலைத் திங்கள் முதல் உச்ச நீதிமன்ற நீதிபதியாகப் பணிபுரிந்து வருகிறார்  

## பிற ஈடுபாடுகள்
பார்சி மக்கள் பின்பற்றும் சரதுசம் மதக் குருமாருக்குரியத் தகுதிகளைப் பெற்றவர். பார்சிக் கோவில்களில் பூசை செய்வார்.பார்சி இன மக்களுக்குத் திருமணச் சடங்குகளைச் செய்து வைப்பார். பீத்தோவன் போன்ற மேற்கத்திய இசையைக் கேட்பதில் நாட்டம் கொண்டவர்.  

வரலாறு, தத்துவம், இலக்கியம், அறிவியல் ஆகிய துறை நூல்களைப் படிக்கும் ஆர்வம் கொண்டவர். அரசியல் சட்டங்கள், சிவில் சட்டங்கள் தொடர்பான பல சொற்பொழிவுகளை நிகழ்த்தியுள்ளார். நியூயார்க்கு பிலடெல்பியா போன்ற நாடுகளுக்குச் சென்று தம் மதமான சொராஸ்டிரிய மதம், பிற மதங்கள் பற்றிய ஆய்வு உரைகளை ஆற்றியுள்ளார். உச்ச நீதி மன்ற வழக்கறிஞர்கள் நல அறக்கட்டளை உருவாக்குவதில் துணை நின்றார்.  

## மேற்கோள்
# ஆனந்தபூர் சட்டமன்றத் தொகுதி


ஆனந்தபூர் சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு கேந்துஜர் மக்களவைத் தொகுதியில் உள்ளது.  

## தொகுதிக்கு உட்பட்ட பகுதிகள்
இத்தொகுதியில் கேந்துஜர் மாவட்டத்தின் ஹாட்டடிகி, ஆனந்தபூர், ஆனந்தபூர் நகராட்சி ஆகிய மண்டலங்கள் உள்ளன.
# செலுத்தல்

**செலுத்தல்** (Payment) என்பது மதிப்புள்ள பொருள் ஒன்று, ஒரு தரப்பிடம் (தனி மனிதர், நிறுவனம்) இருந்து மற்றொரு தரப்பிடம், அதற்கு ஈடான சேவைக்கோ, பொருளாகவா, கைமாறுவது ஆகும்.  

பழமையான செலுத்தல முறை பண்டமாற்று முறையாகும். தற்காலத்தில் பணமாகவும், காசோலைகளாகவும், வட்டியுடன் கடனாகவும், வங்கி பரிமாற்றங்களாகவும் செலுத்தல் நடைபெறுகிறது.  

### செலுத்தும் வழிகள்

இரண்டு வகைகள் உள்ளன.  

- கைமாற்று முறை
- கணக்கு மாற்று முறை

கைமாற்று முறையில் விலைக்கேற்றவாறு, நாணயங்களாகவோ, பணமாகவோ கைமாறுகிறது.  

கணக்கு மாற்று முறையில் பணம், ஒரு தரப்பின் கணக்கிலிருந்து மற்றொரு தரப்பின் கணக்கிற்கு மாற்றப்படுகிறது. இம்முறையில் மூன்றாம் தரப்பு ஒன்று கட்டாயம் ஈடுபடும். கடன் அட்டை, பற்றட்டை, காசோலைகள் மூலம் நடக்கும் அளிப்புகள் மின்னணு செலுத்தல்கள் என்று அழைக்கப்படுகின்றன. செல்பேசி மூலம் நடப்பவற்றை செல்பேசி செலுத்தல்கள் என்று அழைக்கப்படுகின்றன.  

## குறிப்புகளும் மேற்கோள்களும்

- Schaeffer, Mary S.: New Payment World, John Wiley & Sons 2007
- Schaeffer, Mary S.: Controller & CFO Guide to Accounts Payable, John Wiley & Sons 2007
- Schaeffer, Mary S.: Accounts Payable & Sarbanes Oxley, John Wiley & Sons 2006
# சுவர்க்க ஆரோஹன பருவம்

**சுவர்க்க ஆரோஹன பருவம்** (சுவர்க்கத்தில் ஏற்றம் பெறுவது) (Svargarohana Parva) என்பது மகாபாரத இதிகாச காவியத்தின் 18வது மற்றும் இறுதி பர்வமாகும். இப்பர்வத்தில் துரியோதனன், சகுனி, மற்றும் துச்சாதனன் ஆகியோர் சொர்க்கத்தில் மகிழ்ச்சியாக இருப்பதையும், பீஷ்மர், துரோணர், கர்ணன், வீமன், அருச்சுனன், நகுலன், சகாதேவன் மற்றும் திரௌபதி நரகத்தில் துயர் அடைவதையும் காண்கிறான் தருமர் . தர்ம வழியில் வாழ்ந்தவர்கள் நரகத்திலும், அதர்ம வழியில் வாழ்க்கையை நடத்தியவர்கள் சொர்க்கத்தில் மகிழ்ச்சியாக இருக்க என்ன காரணம் என்று தருமர் கேட்க, அதற்கு எமதர்மராசன், குருச்சேத்திரப் போரில் துரோணர் மரணத்திற்கு காரணமாக நீ (தருமர்) கூறிய பொய்யே சிறிது நேரம் நரக லோக காட்சியை காண வேண்டிய கட்டாயம் உண்டாயிற்று எனக் கூறினார். மேலும் நீ, கண்ட காட்சி வெறும் மாயையே அன்றி உண்மையல்ல என தருமனுக்கு உணர்த்தினார் எமதர்மராசன்.  

பின்னர் பாண்டவர் மற்றும் கௌரவர் தேவ லோகத்தில் மகிழ்ச்சியுடன் இருந்தனர்.
# நீள்கிரி சட்டமன்றத் தொகுதி

நீள்கிரி சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பாலேசரி மக்களவைத் தொகுதியில் உள்ளது.  

## தொகுதிக்கு உட்பட்ட பகுதிகள்
இத்தொகுதியில் பாலேசரி மாவட்டத்தின் நீள்கிரி, பாஹானகா, அவுபதா, நீள்கிரி நகராட்சி ஆகிய மண்டலங்கள் உள்ளன.
# வார்ப்புரு:Glottolog

<noinclude>  

This template is designed for use as a reference for a language or language family. It links to the appropriate article at *Glottolog*.  

<syntaxhighlight lang="wikitext">  

</syntaxhighlight>  

Both parameters are optional. If the language/family name is not specified, the name of the article is used instead. If the code is not specified, the template will generate a generic link to *Glottolog*.  

See also:  
- 
</noinclude>
# அட்கின்சு-பீட்டர்சன் வினை

**அட்கின்சு–பீட்டர்சன் வினை** (*Adkins–Peterson reaction*) என்பது மெத்தனால் காற்றில் ஆக்சிசனேற்றம் அடைந்து பார்மால்டிகைடு உருவாகும் வினையாகும். இரும்பு ஆக்சைடு, மாலிப்டினம் மூவாக்சைடு அல்லது இவை கலந்த உலோக ஆக்சைடுகள் வினைவேக மாற்றியாக செயல்படவேண்டும் என்பதே இவ்வினைக்கான நிபந்தனையாகும்.  

ஓமர் பர்டன் அட்கின்சு, உவெசுலி ஆர். பீட்டர்சன் ஆகிய இருவரும் இவ்வினையை உருவாக்கினர்.  

:::
# வார்ப்புரு:Infobox language/family-color/doc



### Usage
This is a subtemplate of . It returns a background color name (e.g. or ) for any language family name entered. Family names and their background colors are shown in the quilt table below.  

If no language family name is entered, or the input name is not recognised, a "" (blank) will be returned (resulting in a "transparent" background color), and the page will be added to :Category:Languages without family color codes.  

### Color overview

=
# பெண்ணியக் கோட்பாடு



**பெண்ணியக் கோட்பாடு** (*Feminist theory*) பெண்ணியத்தைக் குறித்த கருத்தியல் அல்லது மெய்யியல் விரிவுரையாகும். இது பாலினச் சமனில்லா நிலையை புரிந்து கொள்ள உதவுகிறது. பெண்களின் பாலினம்சார் பணிகள், பட்டறிவு, ஆர்வங்கள், பெண்ணிய அரசியல் ஆகியவற்றைக் குறித்து மானிடவியல், சமூகவியல், தொடர்பாடல், உளநிலைப் பகுப்பாய்வு, பொருளியல், இலக்கியம், கல்வி, மற்றும் மெய்யியல் போன்ற பல தளங்களில் ஆராய்கிறது.  

பெண்ணியக் கோட்பாடு பாலினச் சமனில்லா நிலையை பகுத்தறிய குவியம் கொண்டுள்ளது. பாகுபாடு, பொருளாக்கப்படுதல் (குறிப்பாக பாலியல் பொருளாக்கப்படல்), ஒடுக்கப்படுதல், ஆண்வழி மரபு, பொதுமைப்படுத்தல், கலை வரலாறு சமகாலக் கலை, அழகியல் போன்ற கருத்தியல்களில் ஆய்கிறது.  
## மேற்சான்றுகள்
# உயிர்ச்சத்து பி6


**உயிர்ச்சத்து பி<sub>6</sub>** (Vitamin B<sub>6</sub>) என்பது உயிரினங்களில் இடை மாற்றம் செய்ய இயலும் வேதிச்சேர்மங்களின் குழுவைக் குறிக்கிறது. இது, உயிர்ச்சத்து பி தொகுதியின் ஒரு அங்கமாக உள்ளது. இதன் செயற்படும் வடிவமான பிரிடாக்சால் 5' பாசுபேட்டு (PLP) அமினோ அமிலம், குளுக்கோசு, கொழுமியம் ஆகியவற்றின் வளர்சிதைமாற்ற வினைகளில் நிகழும் பல்வேறு நொதிய வினைகளில் துணைக்காரணியாக உள்ளது.  

## வடிவங்கள்

உயிர்ச்சத்து பி<sub>6</sub>- ன் ஏழு வடிவங்கள் (vitamers):  
- பிரிடாக்சின் (அ) பிரிடொக்சின் (PN), பொதுவாக பி<sub>6</sub> சேர்க்கையாகக் கொடுக்கப்படும் வடிவம்
- பிரிடாக்சின் 5'-பாசுபேட்டு (PNP)
- பிரிடாக்சால் (PL)
- பிரிடாக்சால் 5' பாசுபேட்டு (PLP), ஊன்ம ஆக்கச்சிதைவில் செயற்படும் வடிவம் ( 'பி-5-பி' என உயிர்ச்சத்துச் சேர்க்கையாக விற்கப்படுகிறது)
- பிரிடாக்சமைன் (PM)
- பிரிடாக்சமைன் 5'-பாசுபேட்டு (PMP)
- 4-பிரிடாக்சிக் அமிலம் (PA), சிதைமாற்றப் பொருளாக சிறுநீரில் வெளியிடப்படுகிறது

பிரிடாக்சிக் அமிலத்தைத் தவிர்த்து மற்றைய அனைத்து வடிவங்களும் இடைமாற்றம் செய்யகூடியவைகளாகவே உள்ளன. நம் குடலில் உறிஞ்சப்படும் பிரிடாக்சமைன், பிரிடாக்சால் கைனேசு என்னும் நொதியால் பிரிடாக்சமைன் 5'-பாசுபேட்டாக மாற்றப்பட்டு பிறகு, பிரிடாக்சமைன்-பாசுபேட்டு அமைன்மாற்றி (transaminase) (அ) பிரிடாக்சின் 5'-பாசுபேட்டு ஆக்சிடேசு நொதியத்தால் பிரிடாக்சால் 5' பாசுபேட்டாக மாற்றப்படுகிறது. பிரிடாக்சின் 5'-பாசுபேட்டு ஆக்சிடேசு நொதியம், பிரிடாக்சின் 5'-பாசுபேட்டை பிரிடாக்சால் 5' பாசுபேட்டாக மாற்றுவதிலும் வினையூக்கியாகச் செயற்படுகின்றது. பிரிடாக்சின் 5'-பாசுபேட்டு ஆக்சிடேசு ரிபோஃபிளாவின் உயிர்ச்சத்திலிருந்து பெறப்படும் ஃபிளேவின் ஒற்றை நியூக்ளியோட்டைடு துணைக்காரணியைச் சார்ந்திருக்கிறது. எனவே, இந்த உயிரிய வழிமுறையில் உணவிலுள்ள உயிர்ச்சத்து பி<sub>6</sub>-ஐ உயிர்ச்சத்து பி<sub>2</sub> இல்லாமல் உபயோகப்படுத்தமுடியாது.
# அனுகோள் சட்டமன்றத் தொகுதி

அனுகோள் (அங்குல்) சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு டேங்கானாள் மக்களவைத் தொகுதியில் உள்ளது.  

## தொகுதிக்கு உட்பட்ட பகுதிகள்
இத்தொகுதியில் அனுகோள் மாவட்டத்தின் அனுகோள், அனுகோள் நகராட்சி, பனர்பாள் ஆகிய மண்டலங்கள் உள்ளன.
# பர்கஃட் மாவட்டம்

**பர்கஃட் மாவட்டம்**, ஒடிசாவின் 30 மாவட்டங்களில் ஒன்று. இதை பர்கர்ஹ் மாவட்டம் என்றும் அழைப்பர். இதன் தலைமையகம் பர்கஃட்டில் உள்ளது.  

## ஆட்சிப் பிரிவுகள்
- மண்டலங்கள்: பர்கஃட், பர்பாலி, அத்தாபிர, பேடேன், சோஹேலா, பிஜேபூர், பத்மபூர், காயிசிலேட், பாயிக்மாள், ஜார்பந்து, அம்பாபோனா, பட்லீ
- சட்டமன்றத் தொகுதிகள்:பத்மபூர், பிஜேபூர், பர்கஃட், அத்தாபிரா, பட்லீ
- மக்களவைத் தொகுதிகள்: பர்கஃட்

## புகழ் பெற்றவர்கள்
- ஹால்தார் நாக்
# வாயழற்சி



**வாயழற்சி** (Stomatitis) என்பது உதடு, வாய் ஆகியவற்றில் ஏற்படும் அழற்சியைக் குறிக்கும். வாயழற்சியானது உதடு, வாய் ஆகியவற்றில் புண்களுடனோ அல்லது புண்கள் இல்லாமலோ, சீதச்சவ்வுகளில் ஏற்படும் எல்லாவிதமான அழற்சி நிகழ்வுகளையும் குறிக்கிறது.  

நோய்த்தொற்றுகள், உணவுக்குறைபாடுகள், ஒவ்வாமை வினைகள், கதிரியக்கச் சிகிச்சை மற்றும் பல்வேறுவிதமான காரணங்களினால் வாயழற்சி தோன்றுகின்றது. மேலும், இது பலவிதமானத் தோற்றங்களையும் கொண்டுள்ளது.  

ஈறு, வாய் ஆகிய இரண்டும் பாதிப்படையும்போது ஈறு-வாயழற்சி (gingivostomatitis) என்றும், சிலநேரங்களில் ஹெர்ப்பிஸ் தீநுண்ம ஈறு-வாயழற்சி (herpetic gingivostomatitis) என்றும் அழைக்கப்படுவதுண்டு.
# சைலன்ஸ்டு (2011 வருடத் திரைப்படம்)


**சைலன்ஸ்டு** அல்லது **தி குருசிபிள்** 2011 ஆம் ஆண்டு வெளியான தென் கொரிய திரைப்படம். 2000ம் ஆண்டுகளின் காலகட்டத்தில் தென் கொரியாவின் ஓர் மாற்றுத்திறனாளிப் பள்ளியில் நடந்த உண்மை நிகழ்வின் அடிப்படையில் 2009 ஆம் ஆண்டு எழுதப்பட்ட நாவலின் திரை வடிவம் .  

செவிப்புலன் திறன் குறைந்த குழந்தைகளுக்கான பள்ளியில் பணியாற்ற வரும் புது ஆசிரியர் அப்பள்ளியில் படிக்கும் அக்குழந்தைகளுக்கு இழைக்கப்படும் அநீதிகளைப் பற்றி அறிவதையும் அதைத் தொடர்ந்த நிகழ்வுகளும் கதைக்களமாக உள்ளன.  

இத்திரைப்படம் ஏற்படுத்திய தாக்கத்தால் பொதுமக்களின் எதிர்ப்பு அதிகரிக்கவே, குறைந்த தண்டனை வழங்கப்பட்டு மூடப்பட்டிருந்த உண்மை நிகழ்வின் வழக்கு மீண்டும் திறக்கப்பட்டது.
# பெட்டி ஃப்ரீடன்



**பெட்டி பிரீடன் ** (அ) **பெட்டி ஃப்ரீடன்** (Betty Friedan, பெப்ரவரி 4, 1921 – பெப்ரவரி 4, 2006) அமெரிக்க எழுத்தாளரும் செயற்பாட்டாளரும் பெண்ணியவாதியும், அமெரிக்காவின் பெண்கள் விடுதலைப் போராட்டத்தைத் துவக்கியவர்களில் ஒருவரும் ஆவார். ஐக்கிய அமெரிக்காவின் மகளிர் இயக்கத்தில் முன்னணி வகித்தார். 1966 இல் பெண்களுக்கான தேசிய சமூகத்தை அமெரிக்காவில் துவக்கியவர்.. 1963இல் அவர் எழுதிய ’பெண்மை வட்டம்’ (தி பெமினைன் மிஸ்டிக்) என்ற நூல் 20வது நூற்றாண்டில் இரண்டாம் அலை வீசக் காரணமாக அமைந்ததாகக் கருதப்படுகிறது.  

1966இல், பிரீடன் *மகளிருக்கான தேசிய அமைப்பை* (*NOW*) நிறுவி அதன் முதன் தலைவராக தேர்ந்தெடுக்கப்பட்டார். இந்த அமைப்பின் நோக்கம் பெண்களை " **இப்போது** பெரும்போக்கு அமெரிக்க சமூகத்தில் ஆண்களுக்கு முழுவதும் சரிசமனான பங்காளியாக" கொண்டுவருவதாகும். பெட்டி பிரீடன் தனது செயற்பாடுகளுக்காகப் பல விருதுகளும் பெற்றவர்.  

1981 ஆம் ஆண்டில் வெளியான ’இரண்டாவது கட்டம்’ எனும் இவரது புத்தகம் இருபது ஆண்டுகளாக நடந்து வந்த பெண்கள் போராட்டத்தின் விளைவுகளை ஆராய்ந்தது.  
சமுதாய, பொருளாதார மாற்றங்கள் மட்டுமே அப்போராட்டத்தின் விளைவாக ஏற்பட்டது என்றும் தன்மானமும் தனித்தன்மையும் ஏற்படவில்லை என்றும் அதற்கு பதில் குடும்பப் பிரச்சனைகள், குழந்தைகள் புறக்கணிப்பு ஆகியவையே நடந்துள்ளன என்றும் அன்பின் குறைவால் குடும்பங்கள் தவிக்கின்றன இந்நூலில் பெட்டி ஃப்ரீடன் குறிப்பிடுகின்றார். தனது 86 வது அகவையில் இதயத் திறனிழப்பின் காரணமாக இயற்கை எய்தினார்.  

## மேற்சான்றுகள்
# பத்மபூர் சட்டமன்றத் தொகுதி

பத்மபூர் சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.  

## தொகுதிக்கு உட்பட்ட பகுதிகள்
இத்தொகுதியில் பர்கஃட் மாவட்டத்தின் பத்மபூர், ராஜ்போடாசம்பர், பாயிக்மாள், ஜாஃடுபந்து ஆகிய மண்டலங்கள் உள்ளன.
# துத்தநாக அயோடைடு



**துத்தநாக அயோடைடு** (*Zinc iodide*) என்பது துத்தநாகமும் அயோடினும் சேர்ந்த ஒரு கனிம வேதியியல் சேர்மமாகும். இதன் மூலக்கூறு வாய்பாடு ZnI<sub>2</sub>. நீரற்ற துத்தநாக அயோடைடு வெண்மை நிறத்திலும் சுற்றுச் சூழலில் உள்ள நீரை ஈர்த்துக் கொள்ளும் தன்மையும் கொண்டதாக உள்ளது. துத்தநாகம் மற்றும் அயோடின் ஆகியன மீள்கொதிக்கும் ஈதரின் முன்னிலையில் அல்லது நீர்த்த கரைசலில் நேரடியாக வினைபுரிந்து துத்தநாக அயோடைடை கொடுக்கின்றன.  

: Zn + I<sub>2</sub>→ ZnI<sub>2</sub>  

1150°C இல் துத்தநாக அயோடைடு ஆவி துத்தநாகம் மற்றும் அயோடினாக தனித்துப் பிரிகிறது. நீர்த்த கரைசலில் எண்முக Zn(H<sub>2</sub>O)<sub>6</sub><sup>2+</sup>, [ZnI(H<sub>2</sub>O)<sub>5</sub>]<sup>+</sup> மற்றும் நான்முக ZnI<sub>2</sub>(H<sub>2</sub>O)<sub>2</sub>, ZnI<sub>3</sub>(H<sub>2</sub>O)<sup>−</sup> and ZnI<sub>4</sub><sup>2−</sup> முதலானவை கண்டறியப்பட்டுள்ளன.  

படிக துத்தநாக அயோடைடின் மூலக்கூறு அமைப்பு வழக்கத்திற்கு மாறானது. வெள்ளை நிற துத்தநாக அணுக்கள் துத்தநாகக் குளோரைடில் உள்ளது போலவே நான்முக வடிவில் ஒருங்கிணைக்கப்பட்டுள்ளன. இவ்வாறு இணைந்த நான்கு நான்முகிகள் குழு தங்களுக்குள் மூன்று முனைகளைப் பகிர்ந்து கொண்டு சிறப்பு நான்முகி அமைப்பை ஏற்படுத்துகின்றன. (Zn<sub>4</sub>I<sub>10</sub>) அவை தங்கள் முனைகள் மூலம் இணைந்து முப்பரிமாண வடிவம் பெறுகிறது. இந்தச் சிறப்பு நான்முகி அமைப்பு பாஸ்பரசு பென்டொக்சைடு (P<sub>4</sub>O<sub>10</sub>) இன் அமைப்பைப் போலவே உள்ளது..  
- மீள மின்னேற்றம் செய்யத்தக்க நீர்த்த துத்தநாக ஆலசன் மின்கலத்தைப் பற்றி அமெரிக்க காப்புரிமை 4109065 இவ்வாறு விவரிக்கிறது. இம் மின்கலத்தில் உள்ள மின்பகு கரைசலில் துத்தநாக உப்பு பயன்படுத்தப் படுகிறது. துத்தநாக் புரோமைடு, துத்தநாக அயோடைடு மற்றும் இவற்றின் கலவை இவற்றிலிருந்துதான் உப்பு தேர்ந்தெடுக்கப்படுகிறது. நேர்மின் முனை, எதிர்மின் முனை ஆகிய இரண்டு முனைகளிலும் இக்கரைசலே பயன்படுத்தப்படுகிறது.
- துத்தநாக அயோடைடு ஒசுமியம் நாலொட்சைட்டுடன் இணைந்து மின்னணு நுண்ணோக்கியியலில் துணைபுரியும் கறையாகப் பயன்படுகிறது